§za Europski poljoprivredni fond za ruralni razvoj (EPFRR) prilagodba uzima u obzir (a) dogovor između Vijeća i Europskog parlamenta o dvogodišnjem prijelaznom razdoblju uključujući provedbu instrumenta Next Generation EU od 2021., (b) revidirane iznose prijenosa između EFJP-a i EPFRR-a nakon prijava primljenih od država članica i (c) financijski učinak odluke suzakonodavaca kojom se povećava jednokratni iznos iznimne potpore koju države članice mogu dati poljoprivrednicima kao odgovor na COVID-19, kao i procijenjene potrebe na temelju najnovijih prognoza država članica;

2.3.4. Ostale ponovne procjene plaćanja

Komisija je ponovno procijenila potrebe odobrenih sredstava za plaćanje (uz ažuriranja koja proizlaze iz prethodno navedenih prilagođenih omotnica). Ukupno neto povećanje od 448,8 milijuna EUR odnosi se na sljedećih sedam programa i, osim za program Pravosuđe, prava i vrijednosti (za koje je neznatno povećanje tehnička korekcija), ponovna procjena odnosi se na plaćanja za ispunjenje nepodmirenih obveza.

(u milijunima EUR) Program Odobrena sredstva za preuzimanje obveza Odobrena sredstva za plaćanje Instrument za susjedstvo, razvoj i međunarodnu suradnju (NDICI) - 372,0 Instrument pretpristupne pomoći (IPA III) - 120,0 Mehanizam Unije za civilnu zaštitu (RescEU) - 131,8 Potpora turskoj zajednici na Cipru - 7,0 Pravosuđe, prava i vrijednosti - 6,8 Instrument za povezivanje Europe – Promet (uključujući doprinos iz Kohezijskog fonda i vojne mobilnosti) - -155,0 Program InvestEU - -33,7 Ukupno 0,0 448,8

§NDICI i IPA III: Nakon objave Zajedničke komunikacije o globalnom odgovoru EU-a na COVID-19, u kojoj je Unija izrazila solidarnost i predanost pružanju pomoći partnerskim zemljama u rješavanju zdravstvenih, gospodarskih i socijalnih posljedica krize uzrokovane bolešću COVID-19 u okviru napora Tima Europa, provedeno je reprogramiranje i ubrzala se provedba pomoći trećim zemljama, koja će se nastaviti 2021. Uzimajući u obzir političke obveze Unije prema trećim zemljama i ugovorne obveze kao što su rokovi za plaćanja, utvrđena je povećana potreba za odobrenim sredstvima za plaćanje u iznosu od 492 milijuna EUR zbog izmijenjenih načina isplate proračunske potpore, povećanog pretfinanciranja i brže provedbe u okviru neizravnog upravljanja.

§RescEU: Izmjenama proračuna br. 1/2020 i br. 2/2020 znatno su povećana sredstva dostupna u okviru programa Unije za civilnu zaštitu radi suočavanja s hitnim potrebama povezanima s bolešću COVID-19 (tj. stvaranje zaliha medicinske opreme i repatrijacija). To je ukupno povećanje sredstava od 415 milijuna EUR odobrenih sredstava za preuzimanje obveza. Manje od polovine tih odobrenih sredstava pokriveno je odobrenim sredstvima za plaćanje u 2020. i revidirane procjene pokazuju da će 2021. biti potrebno približno 132 milijuna EUR za dovršetak tih mjera. Većina plaćanja pokrit će nadoknade državama članicama za već provedene mjere.

§Potpora turskoj zajednici na Cipru: kao posljedica krize uzrokovane bolešću COVID-19, Program Ujedinjenih naroda za razvoj – Instrument za lokalnu infrastrukturu (UNDP LIF) pruža tehničku pomoć u utvrđivanju potreba za hitnim odgovorom što je dovelo do povećanih plaćanja u usporedbi s prognozom. Uz povećanje koje je posljedica ciljanog povećanja opisanog u odjeljku 8.1.1. u nastavku (3 milijuna EUR), potrebna su dodatna odobrena sredstva za plaćanje u iznosu od 4 milijuna EUR za završetak aktivnosti kao što su npr. program stipendija, program ekonomske analize za rast i održivi razvoj Međunarodne banke za obnovu i razvoj, potpora mikropoduzećima i projekt izgradnje novog dijela kanalizacijskog kolektora u Sjevernoj Nikoziji (Construction of the new Northern Nicosia Trunk Sewer – NNTS).

§Instrument za povezivanje Europe — Promet (uključujući doprinos iz Kohezijskog fonda i vojne mobilnosti): ukupno smanjenje od –155 milijuna EUR proizlazi iz kombinacije sljedećih dvaju elementa:

o–100 milijuna EUR odnosi se na plaćanja koja će se izvršiti 2020., a početno su predviđena 2021. Ta plaćanja povezana su s dobrovoljnim zahtjevima koje je poslalo više velikih korisnika i za koje je Komisija predložila povećanje sredstava u NIP-u br. 10/2020;

oponovne procjene potreba za plaćanjima naniže za sve komponente Instrumenta za povezivanje Europe — Promet ukupnom iznosu od –55 milijuna EUR (od čega –37 milijuna EUR za doprinos iz Kohezijskog fonda i –13,4 milijuna EUR za vojnu mobilnost). S obzirom na trenutačni vremenski okvir za objavu prvog poziva na podnošenje prijedloga za Instrument za povezivanje Europe— Promet u 2021., Komisija smatra da će u 2021. biti potpisan samo manji dio sporazuma o dodjeli bespovratnih sredstava (te stoga i isplaćeni iznosi pretfinanciranja)

§Program InvestEU: smanjenje potreba za plaćanjima za dužnički instrument u okviru Instrumenta za povezivanje Europe (CEF-DI) odgovara plaćanjima koja će se izvršiti u 2020., a prvotno su predviđena u 2021. (pojavljuju se u linijama za zaključenje programa InvestEU) te se stoga trebaju pojačano financirati na početku proračunskog razdoblja. Očekuje se da će EIB do kraja 2020. dovršiti potpisivanje niza projekata koji uključuju operacije povezane s uvođenjem stanica za punjenje električnih vozila, mjesta za opskrbu vodikom, električnih autobusa s pogonom na vodikove gorive ćelije i električnih kamiona za teretnu mobilnost, koji su napredovali brže nego što se očekivalo.

2.4. Prilagođeno područje primjene naslova VFO-a i učinak na strukturu nomenklature

U skladu s dogovorom postignutim na sastanku Europskog vijeća u srpnju 2020. i kako su potvrdili Europski parlament i Vijeće, programi (i drugi elementi) koji su uvršteni u NP za 2021. u novu glavu proračuna 14. „Otpornost i odgovor na krize” (i koja je uvrštena u naslov 5. „Otpornost, sigurnost i obrana”) prenose se u novu glavu proračuna 06 „Oporavak i otpornost” (uvrštena u naslov 2.b „Otpornost i vrijednosti”).

Za taj će prijenos biti potrebno tehničko ponovno numeriranje glava 15. „Vanjsko djelovanje”, 16. „Pretpristupna pomoć” i 17. „Rashodi izvan godišnjih gornjih granica utvrđenih u višegodišnjem financijskom okviru”. To tehničko ponovno numeriranje provest će se pri objavi proračuna za 2021., nakon njegova donošenja.

2.5. Revidirana raspodjela sredstava instrumenta „Next Generation EU” između bespovratnih sredstava i zajmova

Kako je potvrđeno u političkom dogovoru Europskog parlamenta i Vijeća od studenoga 2020. iznos bespovratnih sredstava instrumenta „Next Generation EU” (NGEU) (750 milijardi EUR u cijenama iz 2018.) kojim će se podupirati programi Unije smanjen je u iznosu (s 500 milijardi EUR na 390 milijardi EUR) i opsegu.

Zbog toga su proračunske napomene predmetnih proračunskih linija u skladu s tim prilagođene u Pismu izmjene 1/2021. Kad je riječ o EPFRR-u, dvogodišnje prijelazno razdoblje koje su već dogovorili Vijeće i Europski parlament uključit će od 2021. i izvršenje doprinosa instrumenta NGEU. U tu je svrhu u Pismu izmjene 1/2021 uvedena nova proračunska linija.

Planirani iznosi za NGEU za 2021. prema programu i proračunskoj liniji prikazani su u tablici u nastavku:

Program / proračunska linija Doprinos iz instrumenta Next Generation EU (u milijunima EUR) Proračunske obveze Odobrena sredstva za plaćanje Obzor Europa 1 772,0 177,9 01 01 01 02 – Vanjsko osoblje koje provodi program Obzor Europa — Neizravno istraživanje 3,7 3,7 01 01 01 03 – Ostali rashodi za upravljanje za program Obzor Europa — Neizravno istraživanje 3,7 3,7 01 02 02 10 – Klaster „Zdravlje” 441,2 32,2 01 02 02 40 – Klaster „Digitalizacija, industrija i svemir” 441,2 47,9 01 02 02 50 – Klaster „Klima, energija i mobilnost” 441,2 7,0 01 02 03 01 – Europsko vijeće za inovacije 441,2 83,5 Fond InvestEU 1 783,0 174,0 02 01 01 – Rashodi za potporu programu InvestEU 0,5 0,5 02 02 02 – Jamstvo InvestEU — Izdvajanje rezervacija za zajednički fond za rezervacije 1 745,0 151,0 02 02 03 – Savjetodavni centar InvestEU, Portal InvestEU i popratne mjere 37,5 22,5 REACT-EU Europski fond za regionalni razvoj (EFRR) 27 856,5 4 983,5 05 01 01 – Rashodi za potporu Europskom fondu za regionalni razvoj 2,5 2,5 05 02 05 01 – EFRR — Rashodi poslovanja — Financiranje u okviru inicijative REACT-EU 27 756,8 4 977,1 05 02 05 02 – EFRR — Operativna tehnička pomoć — Financiranje u okviru inicijative REACT-EU 97,2 3,9 Europski mehanizam za oporavak i otpornost (uključujući Instrument za tehničku potporu) 236 607,0 67 607,0 06 01 01 – Rashodi za potporu Europskom mehanizmu za oporavak i otpornost (uključujući Instrument za tehničku potporu) 7,0 7,0 06 02 01 – Europski mehanizam za oporavak i otpornost — Bespovratna sredstva 236 600,0 67 600,0 Mehanizam Unije za civilnu zaštitu (RescEU) 682,5 197,0 06 01 04 – Rashodi za potporu Mehanizmu Unije za civilnu zaštitu (RescEU) 3,9 3,9 06 05 01 – Mehanizam Unije za civilnu zaštitu (RescEU) 678,6 193,1 REACT-EU Europski socijalni fond (ESF) 11 938,5 2 135,8 07 01 01 01 Rashodi za potporu „Europskom socijalnom fondu plus — podijeljeno upravljanje” 1,1 1,1 07 02 05 01 – ESF — Rashodi poslovanja — Financiranje u okviru inicijative REACT-EU 11 895,8 2 133,0 07 02 05 02 – ESF — Operativna tehnička pomoć — Financiranje u okviru inicijative REACT-EU 41,6 1,7 Europski poljoprivredni fond za ruralni razvoj (EPFRR) 2 387,7 596,9 08 03 01 03 – Vrste intervencija za ruralni razvoj u okviru strateških planova u okviru ZPP-a koji se financiraju iz Instrumenta Europske unije za oporavak (EURI) 2 381,7 595,4 08 03 03 EPFRR — Operativna tehnička pomoć koja se financira iz Instrumenta Europske unije za oporavak (EURI) 6,0 1,5 Fond za pravednu tranziciju 2 122,0 55,0 09 01 02 – Rashodi za potporu za Fond za pravednu tranziciju 2,4 2,4 09 03 01 – Fond za pravednu tranziciju (JTF) — Rashodi poslovanja 2 112,2 52,4 09 03 02 – Fond za pravednu tranziciju (FPT) – Operativna tehnička pomoć 7,4 0,2 UKUPNO 285 149,2 75 927,1

3.Sudjelovanje Unije u povećanju kapitala Europskog investicijskog fonda (EIF)

Upravno vijeće Europskog investicijskog fonda (EIF) 14. srpnja 2020. načelno je odobrilo prijedlog dioničarima za povećanje upisanog kapitala EIF-a. Grupa Europske investicijske banke (EIB) odredila je obujam potrebnog povećanja EIF-ova kapitala kako bi se EIF-u osigurao novčani doprinos od 1 250 milijuna EUR. Cijena novih dionica trebala bi se temeljiti na formuli za neto vrijednost imovine koju su dogovorili dioničari EIF-a i sastoji se od uplaćenog dijela i premije na dionice.